เนื่องจากเด็ก มีผิดปกติคือ นิ้วโป้งเท้า มีขนาดโตผิดปกติ และนุ่มบวมเหมือนข้างในมีน้ำ มีอาการเจ็บหากใส่รองเท้านานๆหรือเดินนานๆ ขอสอบถามว่ามีแนวทางการรักษาให้หายขาดไหมคะ
สวัสดีค่ะอาการนิ้วโป้งเท้ามีขนาดโตกว่าปกติ เป็นก้อนคล้ายปาน นุ่มบวม เหมือนมีน้ำดังกล่าวมานั้น อาจจะเกิดจาก ปานที่มีการขยายขนาดขึ้นเร็ว ถุงน้ำที่บริเวณชั้นผิวหนังหรือชั้นใต้ผิวหนัง หรือเป็นตุ่มน้ำจากการอักเสบหรือติดเชื้อใดๆ เช่นผื่นผิวหนังอักเสบเฉียบพลัน หรือตุ่มจากผื่นแพ้สัมผัสที่รุนแรงปานเป็นร่องรอยของจุดสีบนผิวหนัง ซึ่งมักปรากฏขึ้นเมื่อแรกคลอดหรือหลังคลอดได้ไม่นาน ปานมีทั้งลักษณะเรียบและนูน ขนาดเล็กและใหญ่ อีกทั้งสีก็แตกต่างกันไป อาจปรากฏอยู่บนผิวหนังตลอดชีวิตหรือค่อย ๆ หายไปเมื่อโตขึ้นโดยปกติแล้วปานจะไม่ขยายขนาดเร็ว ไม่กดเจ็บ ไม่เป็นก้อน การคลำได้ก้อนนุ่มบวมดังกล่าวมา อาจเป็นถุงน้ำหรือตุ่มน้ำจากการอักเสบหรือติดเชื้อใดๆได้ ถ้าก้อนดังกล่าวโตเร็ว กดเจ็บเยอะ ควรต้องไปพบแพทย์เพื่อตรวจร่างกายจริงต่อไป การรักษาขึ้นกับสาเหตุ ถ้าเป็นกลุ่มถุงน้ำอาจต้องตัดออก ถ้าเป็นการอักเสบหรือติดเชื้อที่ผิวหนังอาจให้ยาเพื่อบรรเทาอาการ ในเบื้องต้นไม่ไปแกะเกาบริเวณที่เป็น ไม่ใส่รองเท้าที่ไปกดรัดบริเวณดังกล่าว